75/364/ETY: Neuvoston päätös, tehty 16 päivänä kesäkuuta 1975, lääkärikoulutuksen neuvoa-antavan komitean perustamisesta,



Virallinen lehti nro L 167 , 30/06/1975 s. 0017 - 0018

Suomenk. erityispainos Alue 16 Nide 1 s. 0010

Kreikank. erityispainos: Luku 05 Nide 2 s. 0050

Ruotsink. erityispainos Alue 16 Nide 1 s. 0010

Espanjank. erityispainos: Luku 06 Nide 1 s. 0200

Portugalink. erityispainos: Luku 06 Nide 1 s. 0200



NEUVOSTON PÄÄTÖS, tehty 16 päivänä kesäkuuta 1975, lääkärikoulutuksen neuvoa-antavan komitean perustamisesta, (75/364/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission päätösehdotuksen, sekä katsoo, että tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta 6 päivänä kesäkuuta 1974 antamassaan päätöslauselmassa neuvosto ilmoitti kannattavansa neuvoa-antavan komitean perustamista, lääketieteen tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisessa tunnustamisessa ja lääkärintoimeen ryhtymisen edellytysten yhteensovittamisessa on tärkeää varmistaa keskenään vertailukelpoisella tavalla korkea koulutustaso, ja on suotavaa perustaa neuvoa-antava komitea komission avuksi, jotta voitaisiin myötävaikuttaa tämän tavoitteen saavuttamiseen, ON PÄÄTTÄNYT SEURAAVAA: 1 artikla Perustetaan komission yhteyteen lääkärikoulutuksen neuvoa-antava komitea, jäljempänä "komitea". 2 artikla 1. Komitean tehtävänä on auttaa varmistamaan, että lääkäreiden peruskoulutuksen ja jatkokoulutuksen taso on suhteellisen korkea yhteisössä. 2. Se toteuttaa tämän tehtävän etenkin seuraavin tavoin: - täydellisten tietojen vaihto jäsenvaltioiden koulutusmenetelmistä sekä teoreettisen ja käytännöllisen opetuksen sisällöstä, tasosta ja rakenteesta, - näkemystenvaihto ja neuvottelut yhtenevän käsityksen aikaansaamiseksi lääkärikoulutuksessa saavutettavasta tasosta ja tarvittaessa tällaisen koulutuksen rakenteesta ja sisällöstä, - lääkärikoulutuksen mukauttamisen tarkasteleminen suhteessa lääketieteen ja opetusmenetelmien kehitykseen. 3. Komitea antaa komissiolle ja jäsenvaltioille lausuntoja ja suosituksia, mukaan lukien aiheelliseksi katsomansa muutosehdotukset direktiivien 75/362/ETY() ja 75/363/ETY() lääkärikoulutusta koskeviin artikloihin. 4. Komitea antaa myös komissiolle neuvoja kaikissa komission sille esittämissä lääkärikoulutukseen liittyvissä kysymyksissä. 3 artikla 1. Komiteassa on kolme asiantuntijaa jokaisesta jäsenvaltiosta: - yksi ammatissa toimivaa lääkärikuntaa edustava asiantuntija, - yksi yliopistojen lääketieteellisiä tiedekuntia edustava asiantuntija, - yksi jäsenvaltioiden toimivaltaisia viranomaisia edustava asiantuntija, 2. Jokaisella jäsenellä on oltava varajäsen. Varajäsenet voivat osallistua komitean kokouksiin. 3. Jäsenvaltiot nimeävät 1 ja 2 kohdassa tarkoitetut jäsenet ja varajäsenet. Edellä 1 kohdan ensimmäisessä ja toisessa luetelmakohdassa tarkoitetut jäsenet nimetään ammatissa toimivan lääkärikunnan ja yliopistojen lääketieteellisten tiedekuntien ehdotuksesta. Näin nimetyt jäsenet ja varajäsenet nimittää neuvosto. 4 artikla 1. Komitean jäsenen toimikausi on kolme vuotta. Tämän kauden päätyttyä jäsenet hoitavat tehtäviään kunnes heidän seuraajansa nimetään tai heidän toimikautensa uusitaan. 2. Jäsenen toimikausi päättyy ennen kuin kolme vuotta on kulunut, jos jäsen eroaa, kuolee tai jos hänen tilalleen nimitetään uusi jäsen 3 artiklassa määrättyä menettelyä noudattaen. Uusi jäsen nimetään jäljelle olevaksi toimikaudeksi. 5 artikla Komitea valitsee keskuudestaan puheenjohtajan ja kaksi varapuheenjohtajaa. Komitea vahvistaa työjärjestyksensä. Komitean puheenjohtaja laatii kokousten asialistan yhdessä komission kanssa. 6 artikla Komitea voi perustaa työryhmiä, kutsua ja hyväksyä kokouksiinsa tarkkailijoita tai asiantuntijoita avustamaan sitä kaikissa sen työhön liittyvissä erityiskysymyksissä. 7 artikla Komissio huolehtii komitean sihteeristötehtävistä. Tehty Luxemburgissa 16 päivänä kesäkuuta 1975. Neuvoston puolesta Neuvoston puheenjohtaja R. RYAN () EYVL N:o L 167, 30.6.1975, s. 1 () EYVL N:o L 167, 30.6.1975, s. 14